CELEX: 32016D1060
Language: da
Date: 2016-06-29 00:00:00
Title: Kommissionens gennemførelsesafgørelse (EU) 2016/1060 af 29. juni 2016 om ændring af gennemførelsesafgørelse 2013/707/EU om bekræftelse af godtagelse af et tilsagn afgivet i forbindelse med antidumpingproceduren og antisubsidieproceduren vedrørende importen af fotovoltaiske moduler af krystallinsk silicium og nøglekomponenter hertil (dvs. celler) med oprindelse i eller afsendt fra Folkerepublikken Kina i de endelige foranstaltningers anvendelsesperiode

30.6.2016   
            
            
               DA
            
            
               Den Europæiske Unions Tidende
            
            
               L 173/99
            
         KOMMISSIONENS GENNEMFØRELSESAFGØRELSE (EU) 2016/1060
   af 29. juni 2016
   om ændring af gennemførelsesafgørelse 2013/707/EU om bekræftelse af godtagelse af et tilsagn afgivet i forbindelse med antidumpingproceduren og antisubsidieproceduren vedrørende importen af fotovoltaiske moduler af krystallinsk silicium og nøglekomponenter hertil (dvs. celler) med oprindelse i eller afsendt fra Folkerepublikken Kina i de endelige foranstaltningers anvendelsesperiode
   EUROPA-KOMMISSIONEN HAR —
   under henvisning til traktaten om Den Europæiske Unions funktionsmåde,
   under henvisning til Rådets forordning (EF) nr. 1225/2009 af 30. november 2009 om beskyttelse mod dumpingimport fra lande, der ikke er medlemmer af Det Europæiske Fællesskab (1), særlig artikel 8 og 9,
   under henvisning til Rådets forordning (EF) nr. 597/2009 af 11. juni 2009 om beskyttelse mod subsidieret indførsel fra lande, der ikke er medlemmer af Det Europæiske Fællesskab (2), særlig artikel 13 og 15, og
   ud fra følgende betragtninger:
   
               (1)
            
            
               Ved gennemførelsesforordning (EU) nr. 1238/2013 (3) indførte Rådet en endelig antidumpingtold på importen til Unionen af fotovoltaiske moduler af krystallinsk silicium og nøglekomponenter hertil (dvs. celler og wafere) med oprindelse i eller afsendt fra Folkerepublikken Kina (»Kina«).
            
         
               (2)
            
            
               Ved gennemførelsesforordning (EU) nr. 1239/2013 (4) indførte Rådet også en endelig udligningstold på importen til Unionen af fotovoltaiske moduler af krystallinsk silicium og nøglekomponenter hertil (dvs. celler) med oprindelse i eller afsendt fra Kina.
            
         
               (3)
            
            
               Ved gennemførelsesafgørelse 2013/707/EU (5) godtog Kommissionen det tilsagn, der blev afgivet i forbindelse med en antidumpingprocedure og en antisubsidieprocedure vedrørende importen af fotovoltaiske moduler af krystallinsk silicium og nøglekomponenter hertil (dvs. celler) med oprindelse i eller afsendt fra Kina.
            
         
               (4)
            
            
               Shanghai Chaori International Trading Co. Ltd (»den pågældende virksomhed«), Taric-tillægskode B872, hvis tilsagn blev godtaget ved gennemførelsesafgørelse 2013/707/EU, har meddelt Kommissionen, at virksomheden har ændret navn til GCL System Integration Technology Co., Ltd.
            
         
               (5)
            
            
               I 2014 blev den pågældende virksomhed erklæret konkurs. I februar 2015 blev den pågældende virksomhed erhvervet af Jiangsu GCL Energy Co., Ltd., som er en del af en koncern med Taric-tillægskode B850.
            
         
               (6)
            
            
               Den pågældende virksomhed har gjort gældende, at navneændringen ikke vil påvirke virksomhedens ret til fortsat at drage fordel af den individuelle toldsats, den er pålagt.
            
         
               (7)
            
            
               Som følge af erhvervelsen, ændrede den pågældende virksomhed ikke blot navn til GCL System Integration Technology Co., Ltd., men blev også en del af koncernen med Taric-tillægskode B850 (6).
            
         
               (8)
            
            
               Både den pågældende virksomhed og koncernen bestående af de i betragtning 7 nævnte virksomheder er omfattet af tilsagnet. Kommissionen konkluderede derfor, at ændringen af virksomhedens navn på ingen måde påvirker konklusionerne i gennemførelsesafgørelse 2013/707/EU.
            
         
               (9)
            
            
               Kommissionen fremlagde de vigtigste kendsgerninger og betragtninger for alle interesserede parter, på grundlag af hvilke den agtede at ændre gennemførelsesforordning (EU) nr. 1238/2013 og (EU) nr. 1239/2013. Disse parter fik en frist til at fremsætte bemærkninger til fremlæggelsen af oplysninger. Ingen part fremsatte bemærkninger.
            
         
               (10)
            
            
               Foranstaltningerne i denne afgørelse er i overensstemmelse med udtalelse fra det udvalg, der er nedsat ved artikel 15, stk. 1, i forordning (EF) nr. 1225/2009 —
            
         VEDTAGET DENNE AFGØRELSE:
   Artikel 1
   Bilaget til gennemførelsesafgørelse 2013/707/EU ændres som angivet i bilaget til nærværende afgørelse.
   Artikel 2
   Denne afgørelse træder i kraft dagen efter offentliggørelsen i Den Europæiske Unions Tidende.
   
      Udfærdiget i Bruxelles, den 29. juni 2016.
      
         
            På Kommissionens vegne
         
         Jean-Claude JUNCKER
         
            Formand
         
      
   
   
      (1)  EUT L 343 af 22.12.2009, s. 51.
   
      (2)  EUT L 188 af 18.7.2009, s. 93.
   
      (3)  Rådets gennemførelsesforordning (EU) nr. 1238/2013 af 2. december 2013 om indførelse af en endelig antidumpingtold og endelig opkrævning af den midlertidige told på importen af fotovoltaiske moduler af krystallinsk silicium og nøglekomponenter hertil (dvs. celler) med oprindelse i eller afsendt fra Folkerepublikken Kina (EUT L 325 af 5.12.2013, s. 1).
   
      (4)  Rådets gennemførelsesforordning (EU) nr. 1239/2013 af 2. december 2013 om indførelse af en endelig udligningstold på importen af fotovoltaiske moduler af krystallinsk silicium og nøglekomponenter hertil (dvs. celler) med oprindelse i eller afsendt fra Folkerepublikken Kina (EUT L 325 af 5.12.2013, s. 66).
   
      (5)  Kommissionens gennemførelsesafgørelse 2013/707/EU af 4. december 2013 om bekræftelse af godtagelse af et tilsagn afgivet i forbindelse med antidumpingproceduren og antisubsidieproceduren vedrørende importen af fotovoltaiske moduler af krystallinsk silicium og nøglekomponenter hertil (dvs. celler) med oprindelse i eller afsendt fra Folkerepublikken Kina i de endelige foranstaltningers anvendelsesperiode (EUT L 325 af 5.12.2013, s. 214).
   
      (6)  Det drejer sig om Konca Solar Cell Co. Ltd., Suzhou GCL Photovoltaic Technology Co. Ltd, Jiangsu GCL Silicon Material Technology Development Co. Ltd, Jiangsu Zhongneng Polysilicon Technology Development Co. Ltd, GCL-Poly (Suzhou) Energy Limited, GCL-Poly Power System Integration (Taicang) Co. Ltd, GCL SOLAR POWER (SUZHOU) LIMITED og GCL Solar System (Suzhou) Limited.
   
      BILAG
      I bilag I til gennemførelsesafgørelse 2013/707/EU foretages følgende ændringer:
      
                  1)
               
               
                  Oplysningerne om Taric-tillægskode B850 affattes således:
                  
                              »Konca Solar Cell Co. Ltd
                              Suzhou GCL Photovoltaic Technology Co. Ltd
                              Jiangsu GCL Silicon Material Technology Development Co. Ltd
                              Jiangsu Zhongneng Polysilicon Technology Development Co. Ltd
                              GCL-Poly (Suzhou) Energy Limited
                              GCL-Poly Solar Power System Integration (Taicang) Co. Ltd
                              GCL SOLAR POWER (SUZHOU) LIMITED
                              GCL Solar System (Suzhou) Limited
                              GCL System Integration Technology Co., Ltd.
                           
                           
                              B850 «
                           
                        
            
                  2)
               
               
                  Oplysningerne om Taric-tillægskode B872 affattes således:
                  
                              »Shanghai Chaori Solar Energy Science & Technology Co. Ltd
                           
                           
                              B872 «